ПРОТОКОЛ № 28
от заседание на Комисия по дисциплинарните производства
на Висшия съдебен съвет,
проведено на 22 юли  2014 г.

Днес, 22 юли 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
           ПРЕДСЕДАТЕЛ:  ВАСИЛ ПЕТРОВ
ЧЛЕНОВЕ:  ГАЛЯ ГЕОРГИЕВА
                                                                         ЯСЕН ТОДОРОВ
                                                                         МИЛКА ИТОВА                                            
                                                                         СВЕТЛА ПЕТКОВА
                                                                         ЮЛИЯ КОВАЧЕВА
                                                                   
ОТСЪСТВА: Михаил Кожарев.

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:

1. Покана за регистрация на участници в новите проектни екипи на Европейската мрежа на съдебните съвети за 2014/2015 г. и определяне на представители за участие в проектни екипи.

2. Становище на Захаринка Тодорова – инспектор в Инспектората към ВСС, във връзка с искане от Свилен Севастакиев Маринов – управител на гражданско сдружение „Регионално бъдеще”, за налагане на дисциплинарно наказание на Емилиян Лаков – съдия в Софийски районен съд.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

3. Заявление за достъп до информация от Биляна Гяурова – Вегертседер – директор на фондация „Български институт за правни инициативи”.

По дневния ред

1. ОТНОСНО: Покана за регистрация на участници в новите проектни екипи на Европейската мрежа на съдебните съвети за 2014/2015 г. и определяне на представители за участие в проектни екипи.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Определя Светла Петкова – зам. председател на Комисия по дисциплинарните производства, за участие в екипа на Проект № 2 на Европейската мрежа на съдебните съвети за 2014/2015 г. Стандарти V: Дисциплинарни производства по отношение на съдиите, да вземе участие в съвместната среща на проектните екипи на ЕМСС, за периода 18 -19 септември 2014 г., в гр. Мадрид, Испания.
	1.2.  Изпраща решението на Комисия „Международна дейност” на ВСС.

2. ОТНОСНО: Становище на Захаринка Тодорова – инспектор в Инспектората към ВСС, във връзка с искане от Свилен Севастакиев Маринов – управител на гражданско сдружение „Регионално бъдеще”, за налагане на дисциплинарно наказание на Емилиян Лаков – съдия в Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение становището на Захаринка Тодорова – инспектор в Инспектората към ВСС, във връзка с искане от Свилен Севастакиев Маринов – управител на гражданско сдружение „Регионално бъдеще”, за налагане на дисциплинарно наказание на Емилиян Лаков – съдия в Софийски районен съд.

3. ОТНОСНО: Заявление за достъп до информация от Биляна Гяурова – Вегертседер – директор на фондация „Български институт за правни инициативи”.

	След извършена проверка се установи, че за периода от 1999 г. до  настоящия момент срещу Димитър Миков Христов, Росен Тенчев Чиликов, Красимир Йорданов Георгиев, Венцислав Димитров Василев, Искра Георгиева Блъскова и Росица Радославова Ангелова няма образувани дисциплинарни производства, наложени дисциплинарни наказания, както и предложения за освобождаване от длъжност.
	На основание чл. 31, ал. 1 от ЗДОИ, е изискано и получено изрично писмено съгласие от посочените лица необходимо за предоставяне на исканата информация.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Да се уведоми Биляна Гяурова – Вегертседер за резултата от проверката .
3.2. Решението на Комисията да се изпрати на Светла Иванова – директор на Дирекция „Публична комуникация и протокол” и отговорно лице по ЗДОИ във ВСС.

22.07.2014 г.			      

                               ПРЕДСЕДАТЕЛ НА КОМИСИЯ ПО
                               ДИСЦИПЛИНАРНИТЕ ПРОИЗВОДСТВА: /П/ ВАСИЛ ПЕТРОВ